**Jegyzőkönyv**

**Készült** 2023. március 11-én. 11.30-kor a Magyarországi Orosz Fekete Terrier Egyesület a Közösségért közgyűlésén.

**Helyszín:** a mellékelt meghívó szerint.

Dobainé Tar Zsuzsanna elnök asszony köszöntötte a megjelenteket. 11-30-kor megállapítja, hogy a megjelent tagságból (11 fő) 5 fő van jelen, így a közgyűlés nem határozatképes. A meghívóban jelzett 12.00 órára ismét összehívja a közgyűlést.

Az elnök 12.00 órakor megállapítja, hogy a tagságból 5 fő van jelen, így a közgyűlés a második meghirdetett időpontra határozatképes.

A mellékelt meghívó szerint sor került a levezető elnök, a jegyzőkönyv vezető és a jegyzőkönyv hitelesítők megválasztására.

Dobainé Tar Zsuzsanna elnök, levezető elnök

Pados-Péter Mária jegyzőkönyvvezető

Pados-Péter Zoltán jegyzőkönyv hitelesítő

Deliné Juhász Mónika jegyzőkönyv hitelesítő.

**A fenti tisztségviselőket a közgyűlés elfogadja.**

**Szavazás: 5 fő igen, 0 fő nem, 0 fő tartózkodott.**

**Határozat száma: MOFTEK KGY 43/2023. (03.11.)**

A következő a meghívóban kiküldött napirendi pontok jóváhagyása.

A közgyűlés résztvevői elfogadják, kiegészítő napirendi pontra nem érkezik javaslat.

**Az egyesület közgyűlése a meghívóban kiküldött napirendi pontokat jóváhagyta.**

**Szavazás: 5 fő igen, 0 fő nem, 0 fő tartózkodott.**

**Határozat száma: MOFTEK KGY 44/2023. (03.11.)**

Következő napirendi pontban Dobainé Tar Zsuzsanna ismertette az egyesület 2022. évi költségvetését. Röviden elmondta, hogy a 2022. évi bevételek a befizetett tagdíjakból tevődtek össze, a kiadások az alapvető műszaki költségekre mentek el. A 2023-as évet 1.368.030 Ft egyenlege kezdi meg az egyesület.

**Az egyesület közgyűlése a 2022-es évi egyszerűsített éves beszámolót és közhasznúsági mellékletet az ismertetés után elfogadta.**

**Szavazás: 5 fő igen, 0 fő nem, 0 fő tartózkodott**

**Határozat száma: MOFTEK: KGY/45/2023. (03.11.)**

A következő napirendi pont az egyesület 2023-as költségvetésének ismertetése volt. A levezető elnök elmondta, hogy a számok sokban nem különböznek a 2022-es költségvetés számaitól, az irányadó a tavalyi év lesz.

**Az egyesület közgyűlése a 2023-as költségvetést az ismertetést követően elfogadta.**

**Szavazás: 5 fő igen, 0 fő nem, 0 fő tartózkodott**

**Határozat száma: MOFTEK KGY/46/2023.(03.11.)**

Következett az elnök 2022-es évi munkáról szóló beszámolója, mely a jegyzőkönyv mellékletét képezi. Szakmai beszámolójában elmondta, hogy bár a pandémiás időszak megszűnt, mégis az elmúlt év az egyesület életében negatív évben mondható. Minimális az egyesület taglétszáma, minimális a születendő egyedek száma, ezért alig van törzskönyvezés is. (A csekély létszámú tenyésztőket két egyesület fogja össze, a két egyesületben összesen 52 kölyök törzskönyvezésére, 2 honosítására és 2 konfirmálására került sor.) Egyre kevesebben járnak kiállításokra, 3-5 főre tehető azok száma, akik rendszeresen járnak hazai és nemzetközi kiállításokra. Ezzel ellentétben növekszik azon gazdák száma, akik kutyaiskolában mutatják meg kutyájuk tulajdonságait, a kutyaiskolában szívesen látják az orosz fekete terriereket.

2022-ben nem került sor a klubkiállítás és a családi nap megtartására sem.

**Az egyesület közgyűlése az elnök 2022-es évre vonatkozó beszámolóját az ismertetés után elfogadja.**

**Szavazás: 5 fő igen, 0 fő nem, 0 fő tartózkodott**

**Határozat száma: MOFTEK KGY/47/2023.(03.11.)**

Az utolsó napirendi pontban egyéb ügyeket tárgyaltunk meg, majd a levezető elnök a közgyűlést berekesztette.

Az egyesület életét közvetlenül nem érinti, de ismertette elnök asszony, hogy a MEOESZ élére elnökként Korózs Gábor került kinevezésre.

Ezt követően került sor az Év kutyája és az Év tenyésztője címek átadására.

K.m.f

Dobainé Tar Zsuzsanna sk. Dobainé Tar Zsuzsanna sk.

az egyesület elnöke levezető elnök

Pados-Péter Mária sk. Pados-Péter Zoltán sk.

jegyzőkönyvvezető jegyzőkönyv hitelesítő

Deliné Juhász Mónika sk.

jegyzőkönyv hitelesítő